
PREDMET: Pojašnjenje tenderske dokumentacije br. 77/26 ADAPTACIJA PROSTORA DR - MOJKOVAC - FAZA 2

Obavještavamo potencijalne ponuđače da su postavljena pitanja za pojašnjenje tenderske dokumentacije od potencijalnog ponuđača, pa Vam ista u skladu sa članom 95 Zakona o javnim nabavkama ("Službeni list Crne Gore", br. 074/19 od 30.12.2019, 003/23 od 10.01.2023, 011/23 od 27.01.2023, 084/24 od 06.09.2024.god), a na osnovu ovlašćenja iz Rješenja o imenovanju Komisije za sprovođenje postupka javne nabavke br. 10-10-17252 od 16.06.2026. godine, dostavljamo sa odgovorima.

Pitanje 1:


Tehničkom specifikacijom, tačka 1, dat je zahtjev: “Ponuđena oprema mora biti minimalno sljedećih karakteristika: Nabavka, isporuka i ugradnja samostojećeg rek ormara: samostojeći rek ormar minimalne visine 42U sa maksimalnom spoljašnjom visinom do 1980 mm, širine 800 mm i dubine 1200 mm. Konstrukcija mora biti potpuno rastavljiva modularna čelična konstrukcija….” , I na dalje su nabrajane ostale tehničke karakteristike I ponovljena maksimalna visina ormana. Obzirom na formulaciju datu u zahtjevu, a posebno u vezi dimenzije visine ormana nije jasno šta je minimalno, šta je maksimalno? Zahtjevali ste da orman minimalno ima maksimalnu dimenziju od 1980mm? Molim pojasnite zahtjev? Prema ovome kako je napisano, orman treba da ima minimalno maksimalnu dimenziju 1980mm, a znači da može da ima i veću? Slična formulacija se ponavlja na više pozicija u tehničkoj specifikaciji – molim pojasnite zahtjeva jer na ovaj način nije jasno.

Odgovor 1:
Naručilac ostaje pri zahtjevima iz tenderske dokumentacije.

Pitanje 2:
Naručilac je tenderskom dokumentacijom predvidio mogućnost nuđenja ekvivalentnih proizvoda, te definisao da se ekvivalentnost dokazuje tehničkim listom i izvodom iz kataloga. Takođe, Naručilac je vrlo detaljno opisao proizvode u specifikaciji, sa navođenjem preciznih dimenzija i drugih karakteristika. Osim toga,Naručilac nije naveo niti jedan standard koji moraju da zadovolje specificirani proizvodi (sa izuzetkom dizel agregata i komunikacionog modula). Molim pojasnite – u odnosu na koje karakteristike će se dokazivati ekvivalentnost tehničkim listom? Ako sve navedene karakteristike moraju biti i ponuđene kao takve – onda suštinski nije moguće ponuditi ekvivalentan proizvod jer su opisani precizno proizvodi jednog proizvođača. (Svako može uz pomoć AI alata kao što je ChatGpt može ovo provjeriti). Da bi bilo moguće ponuditi ekvivalentan proizvod potrebno je pojasniti – u odnosu na koje karakteristike će se vršiti poređenje ponuđenog sa specificiranim i koji će biti kriterijumi za ocjenu da li je ponuđeno isto ili bolje od specificiranog? Koje tačno karakteristike su krucijalne? Da dodatno pojasnimo pitanje – ako je specificirana snaga sijalice od npr 40W, neko ponudi sijalicu od 60W, neko može da ocijeni da je ponuđena bolja jer daje više svjetla, dok drugi može da kaže da je lošija jer troši više energije. Molim pojasnite tehničku specifikaciju u dijelu dokazivanja ekvivalentnosti – dajte jednoznačni kriterijum tj način dokazivanja ekvivalentnosti.

Odgovor 2:
Naručilac ostaje pri zahtjevima iz tenderske dokumentacije.


Pitanje 3:
Za stavku 47 tehničke specifikacije – UPS, nije definisan back up time. Potreban je da bi mogli ponuditi odgovarajuću bateriju za UPS. Molim pojasnite – koji je potreban bacup time?

Odgovor 3:
Naručilac ostaje pri zahtjevima iz tenderske dokumentacije.

Pitanje 4:
Kao uslov tenderske dokumentacije je dato: “Ponuđač je dužan da, po potpisivanju ugovora, na osnovu zahtjeva naručioca dostavi tehničko rješenje. Nakon dobijanja saglasnosti naručioca na tehničko rješenje, isporučilac je dužan da bez odlaganja pristupi izvršenju obaveza i realizaciji ugovora” Prilikom pregleda dokumentacije nismo uspjeli pronaći pomenuti zahtjev Naručioca, molim pojasnite – gdje se u tenderskoj dokumentaciji može pronaći pomenuti zahtjev? Ponuđačima nisu dostupne informacije o projektnom zadatku na osnovu kojeg će se zahtjevati tehničko rješenje, niti druge bliže informacije – šta treba da sadrži tehničko rješenje, koje faze? Ovo posebno pitamo jer je u uslovima tendera takođe traženo angažovanje licenciranog inženjera arhitektonske ili građevinske struke dok specifikacijom nisu predviđeni radovi arhitektonske ili građevinske struke. Da li će predmet zahtjeva Naručioca za izradu tehničkog rješenja biti i arhitektonski,odnosno građevinski radovi? U svakom slučaju, da bi svi ponuđači mogli dati međusobno uporedive ponude na osnovu kojih će se iste moći cijeniti, potrebno je da svi ponuđači ravnopravno budu upoznati sa svim zahtjevima Naručioca vezanim za predmet nabavke. Trenutno, u dostupnoj dokumentaciji nema “zahtjeva Naručioca” koji se pominje u uslovu citiranom u prvoj rečenici ovog pitanja, pa molim da pojasnite – o kakvom se zahtjevu radi i po potrebi dopunite tendersku dokumentaciju za tekstom zahtjeva i detaljnim obavezama izvođača nakon potpisivanja ugovora u dijelu izrade tehničkog rješenja. Kako možemo uključiti u ponudu nešto, a ne znamo šta treba da uradimo?

Odgovor 4:
U vezi sa postavljenim pitanjem, a u skladu sa ZJN biće izvršene izmjene tenderske dokumentacije. 

Pitanje 5:
Uslov tenderske dokumentacije: “Ponuđač je u obavezi da obezbijedi garanciju i servis za isporučenu opremu u roku od najmanje 2 godine od dana isporuke opreme”. Molim pojasnite – da li to znači da pošto nema posebne stavke za servis u specifkaciji , usluge redovnog servisiranja u garantnom roku moraju biti uključene u cijenu?

Odgovor 5:
Da.

Pitanje 6:
U kom roku će Naručilac dati saglasnost na predloženo tehničko rješenje? Molimo precizan odgovor, posebno zato što je jedan od kriterijuma za vrednovanje ponude I rok realizacije ugovora – nije svejedno da li će Naručilac svoje odgovore prema izvođaču datu u roku od 7 dana ili 30 dana, ili u nekom trećem roku. Molim pojasnite tj precizirajte.

Odgovor 6:
U vezi sa postavljenim pitanjem, a u skladu sa ZJN biće izvršene izmjene tenderske dokumentacije. 



                                                                Ispred Komisije za sprovođenje postupka javne nabavke
     Co:                                        
   - Svim ponuđačima                                                         Predsjedavajući član
   - Predsjedavajućem komisije                                         
   - a/a                                                                            Marija Lubarda, dipl.pravnik

